Diari Oficial de la Generalitat Valenciana


Sumari del DOGV 6717, del 20-02-2012 (2012/1694)

DECRET 33/2012, de 17 de febrer, del Consell, pel qual es crea el Registre del Personal Bomber de la Comunitat Valenciana i es regula el document d'acreditació d'este personal.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2012/02/17/33/dof/vci/html**

### Dades del document

Número de DOGV
:   6717

Data del DOGV
:   20-02-2012

Secció del DOGV
:   I. DISPOSICIONS GENERALS

Número del document
:   2012/1694


Data del document
:   17-02-2012

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * legislació
    * voluntariat social
    * protecció civil
    * registre de documents
    * personal de serveis

DECRET 33/2012, de 17 de febrer, del Consell, pel qual es crea el Registre del Personal Bomber de la Comunitat Valenciana i es regula el document d'acreditació d'este personal. [2012/1694]  
PREÀMBUL  
  
L'article 31 de la Llei 7/2011, d'1 d'abril, de la Generalitat, dels Servicis de Prevenció, Extinció d'Incendis i Salvament de la Comunitat Valenciana, establix que la conselleria competent en matèria de protecció civil i gestió d'emergències crearà i gestionarà el registre on ha d'inscriure's el personal dels servicis de prevenció, extinció d'incendis i salvament de les administracions públiques, el personal bomber voluntari i el personal bomber d'empresa.  
  
Mitjançant este decret es crea el Registre del Personal Bomber de la Comunitat Valenciana, com a instrument que assegure la constància registral de les dades relatives al personal inscrit, i s'establix un sistema que siga capaç de donar ple compliment a les necessitats actuals en matèria registral, de gestió i d'informació, que estiga fonamentat sobre bases tècniques adequades.  
En virtut del que s'ha dit adés, amb un informe previ de la Comissió de Protecció Civil de la Comunitat Valenciana, a proposta del conseller de Governació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió de del dia 17 de febrer de 2012,  
  
  
DECRET  
  
Article 1. Objecte  
És objecte d'este decret la creació del Registre del Personal Bomber de la Comunitat Valenciana, la regulació del contingut de les dades que s'hi inclouran, la seua vigència i actualització, així com el document que acredite esta condició de les persones que hi ha incloses.  
  
Article 2. Creació i finalitat del registre  
Es crea el Registre del Personal Bomber de la Comunitat Valenciana com a instrument de gestió i informació que, sense tindre caràcter públic, s'adscriu a la conselleria competent en matèria de protecció civil i gestió d'emergències.  
La seua finalitat és disposar d'informació actualitzada per a establir pautes de coordinació entre els servicis de prevenció, extinció d'incendis i salvament que supose una major eficàcia en la dotació de recursos, així com en la seua gestió i actuació. També servirà per a analitzar, dissenyar i establir els programes formatius, així com per a atorgar un número d'identificació i un document acreditatiu de la seua condició.   
  
  
Article 3. Àmbit  
El Registre del Personal Bomber de la Comunitat Valenciana serà únic i comprendrà l'àmbit de les tres províncies que integren la Comunitat Valenciana.  
  
Article 4. Inscripció al registre  
S'inscriurà al registre el personal dels servicis de prevenció, extinció d'incendis i salvament de les administracions públiques, el personal bomber voluntari i el personal bomber d'empresa a què es referixen els articles 7, 8 i 9, respectivament, de la Llei 7/2011, d'1 d'abril, de la Generalitat.  
La inscripció es realitzarà després de l'inici de l'activitat al servici o a l'empresa.  
  
Article 5. Anotació al registre  
Al Registre del Personal Bomber de la Comunitat Valenciana, inscrit a l'Agència Espanyola de Protecció de Dades, s'anotaran les dades següents:  
1. Secció Personal Bomber Professional  
a) Servici de prevenció, extinció d'incendis i salvament (SPEIS) on s'exercix l'activitat.  
b) Dades del personal bomber professional:  
1r. Nom i cognoms.  
2n. NIF o NIE.  
3r. Data i lloc de naixement.  
4t. Domicili a efectes de notificacions.  
5t. Telèfon, adreça electrònica.  
6t. Sexe.  
7m. Relació jurídica (funcionari/ària de carrera, funcionari/ària interí/ina, personal laboral, altres).  
8u. Situació administrativa (servici actiu, segona activitat, jubilació, altres).  
9é. Escala (inspecció, de comandament, bàsica) i categoria consolidada.  
10é. Estudis acadèmics.  
11é. Cursos de formació, bàsics, de capacitació, reciclatge, i perfeccionament, bé siguen impartits per l'Institut Valencià de Seguretat Pública i Emergències (IVASPE) o homologats per este, així com altres impartits per centres docents oficials i que estiguen relacionats amb les funcions del servici.  
12é. Número d'identificació.  
  
2. Secció Personal Bomber Voluntari  
a) Servici de prevenció, extinció d'incendis i salvament (SPEIS) on s'exercix l'activitat.  
b) Dades del personal bomber voluntari:  
1r. Nom i cognoms.  
2n. NIF o NIE.  
3r. Data i lloc de naixement.  
4t. Domicili a efectes de notificacions.  
5t. Telèfon, adreça electrònica.  
6t. Sexe.  
7m. Núm. del document d'acreditació expedit per l'IVASPE.  
8u. Escala i categoria segons formació i equipament.  
9é. Estudis acadèmics  
10é. Cursos de formació, bàsics, de capacitació, reciclatge, i perfeccionament, bé siguen impartits per l'IVASPE o homologats per este, així com altres impartits per centres docents oficials i que estiguen relacionats amb les funcions del servici   
11é. Número d'identificació.  
  
3. Secció Personal Bomber d'Empresa  
a) Empresa pública o privada que aporta les dades, on s'exercix l'activitat (nom, activitat, adreça i telèfon).  
b) Dades del personal bomber d'empresa:  
1r. Nom i cognoms.  
2n. NIF o NIE.  
3r. Data i lloc de naixement.  
4t. Domicili a efectes de notificacions.  
5t. Telèfon, adreça electrònica.  
6t. Sexe.  
7m. Núm. del document d'acreditació expedit per l'IVASPE.  
8u. Estudis acadèmics.  
9é. Cursos de formació, bàsics, de capacitació, reciclatge, i perfeccionament, bé siguen impartits per l'IVASPE o homologats per este, així com altres impartits per centres docents oficials i que estiguen relacionats amb les funcions del servici.   
10é. Número d'identificació.  
  
Article 6. Òrgan responsable del registre  
L'òrgan encarregat i responsable del Registre del Personal Bomber de la Comunitat Valenciana serà la direcció general competent en matèria de protecció civil i gestió d'emergències.  
  
Article 7. Procediment d'inscripció i anotació  
Les inscripcions i anotacions al Registre del Personal Bomber de la Comunitat Valenciana es duran a terme d'acord amb el procediment següent:  
1. Inscripcions.  
a) Els servicis de prevenció, extinció d'incendis i salvament (SPEIS) d'àmbit municipal a Castelló de la Plana, Valencia i Alacant, i els servicis de prevenció, extinció d'incendis i salvament (SPEIS) d'àmbit provincial constituïts sota la fórmula de consorci, inscriuran telemàticament al Registre del Personal Bomber de la Comunitat Valenciana les dades del personal del seu servici i, si pertoca, del personal bomber voluntari.  
b) Les empreses públiques o privades que tinguen en la plantilla personal bomber d'empresa inscriuran telemàticament al Registre del Personal Bomber de la Comunitat Valenciana totes les dades necessàries per a registrar-lo.  
Així mateix, serà imprescindible que, en el termini d'un mes, l'empresa aporte la documentació acreditativa, perquè siga validada per l'òrgan responsable del registre.  
2. Anotacions: els servicis de prevenció, extinció d'incendis i salvament (SPEIS) i les empreses públiques o privades anotaran al registre els actes que afecten el personal inscrit.  
3. Les persones interessades podran sol·licitar la inscripció o anotació de les dades que els afecten. Així mateix, tindran el dret d'assenyalar el seu domicili a efectes de notificacions.  
4. Les dades inscrites i anotades podran, si pertoca, ser objecte de comprovació per les persones encarregades del registre.  
  
Article 8. Acreditació del personal bomber voluntari i personal bomber d'empresa  
La condició de personal bomber voluntari i de personal bomber d'empresa s'adquirirà per mitjà de l'acreditació expedida per l'IVASPE, segons establixen els articles 8 i 9 de la Llei 7/2011, d'1 d'abril, de la Generalitat, i el Decret 6/2009, de 9 de gener, del Consell, que disposa les condicions i requisits per a l'acreditació del personal bomber voluntari i del personal bomber d'empresa. Esta acreditació serà necessària per a la inscripció al registre.  
  
Article 9. Document d'acreditació per al personal bomber professional, voluntari i d'empresa. Carnet professional  
1. Una vegada efectuades les inscripcions corresponents i, si pertoca, les comprova- cions pertinents, el titular de l'òrgan directiu competent en matèria de protecció civil i gestió d'emergències assignarà el número d'identificació que corresponga al personal inscrit al Registre del Personal Bomber de la Comunitat Valenciana.  
2. A continuació, l'òrgan directiu competent en matèria de protecció civil i gestió d'emergències confeccionarà el document d'acreditació, que contindrà les dades que figuren en l'annex d'este decret i que lliurarà a les persones interessades, a través dels servicis i empreses que hagen gestionat l'alta de les dades al Registre del Personal Bomber de la Comunitat Valenciana.  
3. Este document d'acreditació tindrà format de carnet amb fotografia i serà el document acreditatiu de la funció que n'exercix la persona portadora, així com de la condició d'agent de l'autoritat del personal bomber professional.  
4. El document d'acreditació tindrà una vigència de cinc anys. La Generalitat n'efectuarà la renovació d'ofici abans que finalitze el seu període de vigència. Així mateix, caldrà renovar-lo sempre que es produïsquen canvis de categoria i de servici o empresa.  
5. Tot el personal bomber professional, voluntari i d'empresa estarà proveït del document d'acreditació, que haurà de portar sempre que es trobe de servici i exhibir si se li requerix amb motiu de l'exercici de les seues funcions.  
  
Article 10. Modificació de les dades del registre  
1. Sempre que es produïsquen canvis en les dades inscrites o anotades al Registre del Personal Bomber de la Comunitat Valenciana i, en especial, les relatives als cursos de formació, els servicis i empreses hauran d'actualitzar-les com a mínim trimestralment, per mitjà de suport telemàtic. Esta informació podrà ser utilitzada per l'IVASPE per a la selecció d'alumnes en els cursos que impartisca.  
2. En aquells casos que la persona titular de l'òrgan directiu competent en matèria de protecció civil i gestió d'emergències considere que les dades del personal registrat són inexactes, en tot o en part, o incompletes, podrà modificar, d'ofici, l'assentament d'inscripció al registre i substituir les corresponents dades rectificades o completades.  
  
3. Les persones interessades podran sol·licitar la rectificació i l'actualització de les seues dades.  
  
Article 11. Cancel·lació de l'assentament d'inscripció al registre  
1. Els servicis i empreses anotaran les baixes que es produïsquen en el seu personal inscrit al Registre del Personal Bomber de la Comunitat Valenciana.  
2. Una vegada anotada la baixa al registre, la persona titular de l'òrgan directiu competent en matèria de protecció civil i gestió d'emergències cancel·larà l'assentament d'inscripció al Registre del Personal Bomber de la Comunitat Valenciana.  
3. En aquells casos que la persona titular de l'òrgan directiu competent en matèria de protecció civil i gestió d'emergències observe una causa de cancel·lació, podrà cancel·lar, d'ofici, la inscripció al Registre del Personal Bomber de la Comunitat Valenciana, que notificarà al responsable del servici o empresa indicant les causes que en van motivar la cancel·lació.  
  
Article 12. Accés a les dades del registre  
1. El personal bomber professional, voluntari i d'empresa que figure inscrit al Registre del Personal Bomber de la Comunitat Valenciana podrà accedir a les seues dades personals que hi consten, segons establix la Llei de Règim Jurídic de les Administracions Públiques i del Procediment Administratiu Comú.  
2. També podrà accedir a les dades que figuren al registre els servicis i empreses que hi van efectuar la inscripció i les anotacions. L'accés d'estos servicis i empreses serà telemàtic.  
  
Article 13. Protecció de dades. Nivell de protecció  
1. En relació amb les dades de caràcter personal que s'emmagatzemaran al Registre del Personal Bomber de la Comunitat Valenciana, caldrà ajustar-se al que disposa la Llei Orgànica de Protecció de Dades de Caràcter Personal.  
2. El nivell de seguretat del Registre del Personal Bomber de la Comunitat Valenciana serà el nivell bàsic.  
3. La persona titular de l'òrgan directiu competent en matèria de protecció civil i gestió d'emergències, com a òrgan responsable del registre, adoptarà les mesures de seguretat d'índole tècniques i organitzatives de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica de Protecció de Dades de Caràcter Personal.  
  
  
  
DISPOSICIÓ TRANSITÒRIA  
  
Única. Implantació del registre   
El programa d'implantació del Registre del Personal Bomber de la Comunitat Valenciana serà el següent:  
1. En els sis mesos següents a l'entrada en vigor d'este decret, l'òrgan directiu competent en matèria de protecció civil i gestió d'emergències proporcionarà a les persones autoritzades dels servicis de prevenció, extinció d'incendis i salvament (SPEIS) i de les empreses que corresponga l'adreça URL i els codis d'accés que els permetran l'accés al Registre del Personal Bomber de la Comunitat Valenciana.  
  
2. Els servicis i les empreses, en els tres mesos següents, inscriuran telemàticament les dades de tot el personal bomber que realitze estes funcions en les seues organitzacions.  
3. Una vegada haja finalitzat este termini, l'òrgan directiu competent en matèria de protecció civil i gestió d'emergències assignarà el número d'identificació a cada una de les persones inscrites al registre i els facilitarà el document d'acreditació.   
Després d'acabar esta fase, es considerarà implantat el Registre del Personal Bomber de la Comunitat Valenciana.  
  
  
  
  
  
DISPOSICIÓ ADDICIONAL  
  
Única. No-increment de la despesa  
L'aplicació del que disposa este decret no implicarà un increment de despesa en el pressupost de la conselleria competent en matèria de protecció civil i gestió d'emergències, atenent-se qualsevol obligació amb la hisenda de la Generalitat amb càrrec als mitjans materials i personals previstos en el pressupost de la conselleria esmentada.  
  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà del dia que es publique en el Diari Oficial de la Comunitat Valenciana   
  
València, 17 de febrer de 2012  
  
El president de la Generalitat,  
ALBERTO FABRA PART  
  
El conseller de Governació,  
SERAFÍN CASTELLANO GÓMEZ  
  
  
ANNEX  
  
Document d'acreditació. Carnet  
  
1. Tindrà forma rectangular, amb 86 mil·límetres de llarg i 54 mil·límetres d'amplària.   
2. El seu color serà blau marí i roig.  
3. Les dades que figuraran en l'anvers seran:  
Llegenda de la Generalitat.  
Llegenda de la secció de personal en què estiga inscrit/a.  
Llegenda del servici o empresa a què pertanga.  
Escut hologràfic de la Generalitat.   
Número d'identificació.  
Fotografia.  
4. Les dades que figuraran en el revers seran:  
Nom i cognoms.  
NIF.  
Categoria.  
Llegenda: «La persona titular d'este carnet, quan està de servici, actua amb la condició d'agent de l'autoritat en l'exercici de les seues funcions». Únicament per al personal bomber professional.  
Firma de la persona titular de la conselleria competent en la matèria.  
Firma de la persona titular.  
Data d'expedició i de caducitat.


Còpia Permalink ELI